首页　>　关于描写《骆罗宪》的诗句　关于描写《　骆罗宪　》的诗句共计10首古诗　作者:　骆罗宪　山从顶上分闽越,四成群峰簇仗齐。自是心向天广大,不妨眼趁地高低。　►　山路相随步步高,忘怀携手上嵯峨。掀髯长啸青云去,回首跻攀有许劳。　►　尽道今年雨意稠,踏歌芒时偏东畴。微官祗有半丰愿,一饱高眠万事休。　►　天开万象真图画,日照千林古锦机。立马溪边看不足,夷犹直待月生辉。　►　世上平生懒所更,有怀真欲仿渊明。无端唤作铅山尉,刚替渠人负弩行。　►　数声猿叫闽山月,千里思家欠羽翰。疑怪五更衾枕冷,霜壶凛凛逼人寒。　►　勉强驱驰力不堪,笋车肱曲睡方酣。思归梦逐来时路,无奈杜鹃声两三。　►　楼前山色古今景,楼外溪声日夜雷。静坐焚香读周易,丁宁莫放俗人来。　►　端明遗爱在南台,百万乔松手自栽。欲唤清风满江左,峥嵘头角且安排。　►　驿路新发掌面平,扬尘从此去朝京。清风只欠苍松立,留待他时我种成。　►